 Guddoomiyaha ku-meel-gaadhka ah ee xisbiga WADDANI, xildhibaan Cabdiqaadir Xaaji Ismaaciil Jire, ayaa isaguna si mug leh u sharraxay dhibaatada uu dagaalku leeyahay, waxana uu shaaca ka qaaday inay mar walba Somaliland diyaar u tahay inay ka jawaabto gardarro kasta oo cadowgeeda kaga timaadda, waxana isaga oo arrimahaas ka hadlaya uu yidhi, Somaliland marnaba dagaal dooni mayso, Soomaaliya, somaliland iyo maamulka Puntland midna dagaal ku dhismi maayo, waxayse ku dhismayaan nabad, dhammaantoodna hawlo culus baa sugaya, hawlihii qaranka ee la qaban lahaana in lagaga jeesto dagaal aan natiijo lahayn oo ay mar walba soo qaadaan ma aha, Somaliland-na mar walba waxa ay diyaar u tahay inaanay dagaal qaadin oo ay is difaacdo. 